# Alfonsas Bargaila

### Straipsnis iš Vikipedijos, laisvosios enciklopedijos.

Alfonsas Bargaila (g. 1981 m. rugpjūčio 1 d. Pakražantyje, Kelmės raj.) – Lietuvos ir Klaipėdos miesto savivaldybės politinis bei visuomenės veikėjas.

## [taisyti] Biografija

1962 m. baigė Paprūdžių aštuonmetę mokyklą, 1964 m. baigė Klaipėdos amatų mokyklą, įgijo suvirintojo elektra ir dujomis specialybę. 1972 m. baigė Klaipėdos 5-ąją vakarinę mokyklą, 1978 m. baigė Kauno A. Sniečkaus politechnikos institutą, įgijo laivų mašinų ir mechanizmų specialybę, suteikta inžinieriaus laivų mechaniko kvalifikacija.

1964 m. Klaipėdos tralinio laivyno darbininkas, 1966–1969 m. tarnavo Šiaurės jūros povandeniniame laivyne. Baigęs tarnybą grįžo dirbti į laivyną, 1978 m. laivyno laivų remonto vyr. meistras, laivų mechaninio aptarnavimo cecho viršininko pavaduotojas, 1981–1984 m. Klaipėdos tralinio laivyno Materialinio techninio skyriaus viršininkas. 1984–1988 m. Klaipėdos naftos produktų tiekimo įmonės vyr. inžinierius, 1988 m. sausio 27 d. Klaipėdos naftos produktų tiekimo įmonės kolektyvo išrinktas šios įmonės Klaipėdos filialo direktoriumi. Vėliau įmonė reorganizuota į AB „Lietuvos kuras“ Klaipėdos filialą.

1999 m. įsteigė A. Bargailos žvejybinę įmonę, 2001 m. Baltijos jūroje žvejojantys žvejai jį išrinko Klaipėdos žvejų asociacijos „Klaipėdos žvejas“ pirmininku. Asociacija sujungė Baltijos jūros priekrantės žvejybines įmones „Pajūrio kraštas“ ir Šventosios žvejų asociaciją – apie du trečdalius Baltijos jūroje žvejojančių žvejų, ir pavadinta Lietuvos žuvininkystės produktų gamintojų asociacija.

Darbo partijos Klaipėdos skyriaus narys.

Nuo 2007 m. Klaipėdos miesto savivaldybės tarybos narys.

Sutuoktinė Natalija, vaikai Vilija, Kristina.

1981 m. apdovanotas „Garbės ženklo“ ordinu.

Rodomas puslapis "http://lt.wikipedia.org../../../a/l/f/Alfonsas_Bargaila_4d51.html"

Kategorija: Klaipėdos politikai

##### Views

- Straipsnis
- Aptarimas
- Dabartinė versija

##### Paieška